Downloaded from YTS.MX
Official YIFY movies site: YTS.MX
ΕΝΑ ΝΤΟΚΙΜΑΝΤΕΡ ΤΟΥ NETFLIX
Ξέρετε, στη ζωή μου,
έχω αντλήσει πολλή χαρά βοηθώντας κόσμο.
Οπότε, σκέφτηκα ότι θα ήταν καλό
να γίνω νοσοκόμος.
Ξεκίνησα με νυχτερινές βάρδιες.
Συνειδητοποιούσα…
ότι μου έπεφτε βαρύ.
Ένιωθα
ότι δεν μπορούσα να βλέπω τον κόσμο να πονάει.
Μερικές φορές, το μόνο που μπορούσα να κάνω…
ήταν να βάλω τέλος στον πόνο τους.
Δεν σταματούσα.
Έκτακτη είδηση από το Νιου Τζέρσι.
Η πόλη κλονίζεται από τις αποκαλύψεις.
Ένας νοσοκόμος δολοφονούσε ασθενείς
στο Σόμερσετ Κάουντι.
Είναι ο κατά συρροήν δολοφόνος με τα περισσότερα θύματα στην Αμερική.
ΜΑΡΤΙΟΣ 2003
Ήμουν μόνη μητέρα
κι εργαζόμουν στο Σόμερσετ ως νοσοκόμα εντατικής θεραπείας.
Πήγαινα τις δύο κόρες μου στο σχολείο
και μετά οδηγούσα ως το Νιου Τζέρσι.
ΣΟΜΕΡΒΙΛ ΝΙΟΥ ΤΖΕΡΣΙ
Ήταν μια πολύ όμορφη, μικρή πόλη.
Το νοσοκομείο ήταν το κέντρο της κοινότητας.
Ήμουν νέα, είχα ενέργεια. Λίγο υπερβολική ίσως.
Μία από τις προϊσταμένες μού είχε απαγορεύσει τον καφέ.
Η Έιμι ήταν ξεχωριστή, ξέρετε.
Ήταν πάντα ωραία όταν είχαμε μαζί βάρδια.
Μ' άρεσε πολύ να δουλεύω στην εντατική.
Μ' άρεσε να νιώθω ότι ήμουν ο προστάτης αυτών των ασθενών.
Θα έκανα ό,τι περνούσε από το χέρι μου για να μην τους συμβεί τίποτα.
Έχουμε να κάνουμε με τον θάνατο.
Αντιμετωπίζουμε τον κίνδυνο κυριολεκτικά κατάμουτρα.
Είναι πολύ επισφαλής θέση.
Έπρεπε να βασιζόμαστε ο ένας στον άλλον.
Ο Τσάρλι ήταν ο καλύτερος συνάδελφος.
Λάτρευα να συνεργάζομαι μαζί του.
Ήταν εξαιρετικός νοσοκόμος
και πάντα είχε τον τρόπο να λέει κάτι που θα μ' έκανε να γελάσω.
Οι τρεις μας δουλεύαμε μαζί πολύ συχνά.
Φέρε άλλον ορό.
Μας αποκαλούσαν "Οι Τρεις Σωματοφύλακες".
Συνεργαζόμασταν τέλεια.
Τσάρλι.
ΤΣΑΡΛΣ ΝΟΣΟΚΟΜΟΣ
ΕΚΤΙΜΑ ΤΗΝ ΤΕΧΝΟΛΟΓΙΑ… ΚΑΙ ΑΛΛΑ
"ΠΡΟΣΦΕΡΕΙ ΣΥΛΛΟΓΙΚΟΤΗΤΑ ΚΑΙ ΤΕΧΝΟΛΟΓΙΕΣ.
Η ΑΥΤΟΜΑΤΟΠΟΙΗΣΗ ΒΟΗΘΑ ΤΗ ΣΥΝΟΧΗ".
Αφού δημοσιεύτηκε, τον έλεγα "εκπρόσωπο του Σόμερσετ".
Και όντως ήταν.
Όλοι είδαν το φυλλάδιο.
Όλοι συνέδεσαν το Ιατρικό Κέντρο Σόμερσετ
με τον Τσαρλς Κάλεν.
Έχει το χαρακτηριστικό του μειδίαμα.
Φαίνεται ακόμα και στη συγκεκριμένη φωτογραφία
ότι καμαρώνει που κάποιος τον φωτογραφίζει
και ρωτά τη γνώμη του.
Πάντα ένιωθα ότι ήταν το αγόρι που εκφόβιζαν.
Αυτήν την εντύπωση μου έδινε.
Ήθελα πάντα να τον προστατεύω.
Ο αδερφός μου, ο Φλόριαν, ήθελε από πάντα να γίνει ιερέας.
Ίσως φαινόταν ντροπαλός στον κόσμο,
αλλά αυτά που πίστευε ακράδαντα
τα υποστήριζε με μεγάλο πάθος.
Δεν ήταν μόνο αδερφός, αλλά και φίλος.
Μια μέρα, με πήρε στις δύο τα ξημερώματα.
Είπε "Δυσκολεύομαι ν' αναπνεύσω".
Είπα "Εντάξει. Θα σε βρω στο νοσοκομείο".
Θα πήγαινε στο Σόμερσετ.
Τον είδε ο γιατρός στα Επείγοντα.
Αλλά είχε πολλή δύσπνοια.
Είπαν ότι έπρεπε να τον διασωληνώσουν.
Θυμάμαι τον αιδεσιμότατο Γκολ γιατί ήταν αρκετό καιρό εκεί.
Και η αδερφή του
ήταν πάντα στο προσκεφάλι του.
Ο γιατρός είπε "Έβγαλε τη νύχτα.
Ας περιμένουμε. Είμαστε συγκρατημένα αισιόδοξοι.
Φαίνεται καλύτερα.
Είναι σταθερός".
Θυμάμαι να είμαι εκεί και να λέω
"Φλόριαν, θα φύγω".
Είδα ότι ζωήρεψε λίγο.
Σαν να με άκουσε.
Ο αιδεσιμότατος πήγαινε καλύτερα.
Τον είχαν μεταφέρει από μια πτέρυγα της εντατικής
στη Στεφανιαία Μονάδα.
Σοκαρίστηκα όταν έμαθα
ότι έπαθε ανακοπή και πέθανε,
επειδή η κατάστασή του βελτιωνόταν.
ΚΕΝΤΡΟ ΔΗΛΗΤΗΡΙΑΣΕΩΝ ΝΙΟΥΑΡΚ, ΝΙΟΥ ΤΖΕΡΣΙ
Ευχαριστούμε που καλέσατε το Κέντρο Δηλητηριάσεων.
Παραμείνετε στη γραμμή. Ένας ειδικός θα σας μιλήσει σύντομα.
Πώς μπορώ να βοηθήσω;
Καλώ απ' το Ιατρικό Κέντρο Σόμερσετ.
Ερευνούμε μια περίπτωση τοξικότητας ενός ασθενούς.
Λάβαμε μια κλήση στο Κέντρο Δηλητηριάσεων
από μια νοσοκόμα που ρωτούσε για το Digoxin.
Το Digoxin χρησιμοποιείται στην καρδιακή ανεπάρκεια.
Δυναμώνει τη συστολή.
Την κάνει πιο δυνατή.
Αλλά όσο αυξάνονται τα επίπεδα,
οι σφυγμοί επιβραδύνονται.
Και πεθαίνεις.
Μου είπε ότι είχε έναν ασθενή
που είχε δύο μέρες να πάρει Digoxin,
αλλά τα επίπεδα συνέχιζαν ν' ανεβαίνουν.
Είπα "Αυτό δεν είναι λογικό".
Αυτό έγινε στις 16 του μήνα.
Στις 28, στην ίδια μονάδα, είχαμε κι άλλη τοξικότητα με Digoxin.
-Στην ίδια μονάδα; -Ναι.
Ίσως έγινε λάθος στο εργαστήριο.
Πέθανε.
Είπα "Συμβαίνει τίποτα άλλο παράξενο;
Ασθενείς με χαμηλό σάκχαρο;"
Υπογλυκαιμία, όπως το λέμε.
Ανεπίσημα, δύο άτομα στο νοσοκομείο πριν το περιστατικό
εμφάνισαν υπογλυκαιμία περιέργως.
Μας έπιασε πανικός.
Θα σε ορίσω υπεύθυνη.
Πρέπει να αναλάβει η αστυνομία.
ΔΥΟ ΗΜΕΡΕΣ ΑΡΓΟΤΕΡΑ
Στο Σόμερσετ, προτεραιότητα έχει η ασφάλεια του ασθενούς.
Θα ήθελα τη Νάνσι.
Τι εξέλιξη είχε το συμβάν; Τι αποφασίσατε να κάνετε;
Βασικά, η διοίκηση ανέλαβε την έρευνα.
Κάλεσαν τους δικηγόρους μας.
Και μου ζήτησαν να μη μιλήσω σε εξωτερικές υπηρεσίες.
Δεν ξέρετε αν απευθύνθηκαν στις αρχές;
Δεν το γνωρίζω, όχι.
Και μάλλον είπα περισσότερα απ' όσα πρέπει.
Και μετά ακολούθησε σιωπή. Δεν μαθαίναμε τίποτα.
ΤΡΕΙΣ ΜΗΝΕΣ ΑΡΓΟΤΕΡΑ
Την Παρασκευή 3 Οκτωβρίου,
μου τηλεφώνησε ο εισαγγελέας του Σόμερσετ Κάουντι
σχετικά μ' έναν θάνατο στο Ιατρικό Κέντρο Σόμερσετ.
Ο ντετέκτιβ εν υπηρεσία τότε
ήταν ο Ντάνι Μπόλντγουιν.
Ο Ντάνι ήταν καινούριος στο γραφείο και στη μονάδα.
Ένιωθα λίγη πίεση ως καινούριος.
Ήθελα να τα πάω καλά και να δείξω ότι μου άξιζε που ήμουν εκεί.
Δεν μας κάλεσαν ακριβώς σε συνάντηση. Μας διέταξαν να πάμε.
Υπήρχε ένταση στον αέρα.
Ήμουν ενώπιον υψηλόβαθμων στελεχών του Ιατρικού Κέντρου Σόμερσετ.
Οι διαχειριστές και η νομική τους ομάδα
ερευνούσαν τους θανάτους αρκετών ασθενών.
Η Μαίρη Λαντ, διαχειρίστρια κινδύνων,
ήταν η επαφή μας με το νοσοκομείο
σχετικά με την υπόθεση.
Το Σόμερσετ είχε διεξάγει εσωτερική έρευνα
σχετικά με ασθενείς στη συγκεκριμένη μονάδα
που εμφάνισαν ασυνήθιστα εργαστηριακά ευρήματα.
Τα δύο πρώτα περιστατικά ήταν χαμηλά επίπεδα γλυκόζης.
Τα άλλα δύο ήταν υψηλά επίπεδα Digoxin.
DIGOXIN ΔΗΛΗΤΗΡΙΩΔΕΣ ΚΑΡΔΙΟΤΟΝΩΤΙΚΟ ΣΤΕΡΟΕΙΔΕΣ
ΦΛΟΡΙΑΝ ΓΚΟΛ - ΑΠΟΘΑΝΩΝ
Ζητήσαμε και την εσωτερική έρευνα που διεξήγαν.
ΕΡΕΥΝΑ ΗΜΕΡΑ 1
Την επόμενη μέρα, αφού έλαβα την έρευνα από τη Μαίρη Λαντ,
περίμενα να λάβω ένα ντοσιέ με πληροφορίες.
Ήταν ένα έγγραφο γραμμένο από δικηγόρο.
Και έλεγε ελάχιστα.
Δεν ανακάλυψαν καμία ύποπτη δραστηριότητα.
Ανέφερε έναν πιστοποιημένο νοσοκόμο, τον Τσαρλς Κάλεν.
Αλλά δεν καταδείκνυε κακόβουλη ενέργεια ή κάτι παρόμοιας φύσης.
ΔΕΝ ΥΠΗΡΧΕ ΚΑΤΙ ΥΠΟΠΤΟ ΠΡΟΣ ΥΠΟΨΗ ΤΩΝ ΑΡΧΩΝ
Κάναμε έναν έλεγχο ρουτίνας στο ποινικό μητρώο του.
Βρήκαμε δύο συλλήψεις.
Οδήγηση υπό μέθη τη δεκαετία του '80
και παράνομη καταπάτηση.
Επικοινώνησα με την Αστυνομία του Πάλμερ
για να βρω περαιτέρω πληροφορίες για το παρελθόν του.
Ενώ είμαι στο τηλέφωνο, ακούω τον υπάλληλο στο βάθος
να ψάχνει κάτι σαν συρτάρια.
Και όπως φάνηκε, κολλημένο στην αναφορά
ήταν ένα χαρτάκι.
Το χαρτάκι έδειχνε ότι μερικούς μήνες νωρίτερα
η Αστυνομία της Πενσυλβάνια είχε ζητήσει
τις ίδιες πληροφορίες μ' εμένα
σχετικά με τον Κάλεν.
Είχε το όνομα και το τηλέφωνο ενός ντετέκτιβ της Πενσυλβάνια.
Επικοινώνησα με την Πενσυλβάνια και μίλησα στον αστυνομικό Ίγκαν.
Με ενημέρωσε ότι διεξήγε έρευνα για τον Τσαρλς Κάλεν
διότι συγκέντρωνε απόθεμα φαρμάκων στο Νοσοκομείο Σεντ Λουκ.
Στη δουλειά μας,
μαθαίνεις ότι όλα γίνονται για κάποιον λόγο.
Αν το χαρτάκι δεν ήταν κολλημένο στο αρχείο,
η υπόθεση δεν θα είχε πάρει τις διαστάσεις που πήρε.
Αν εμπλεκόταν ο Κάλεν,
είχε ακόμα πρόσβαση στους ασθενείς.
Δίναμε μάχη με τον χρόνο.
Ο Κάλεν έγινε το επίκεντρο της υπόθεσης.
Οπότε, εγώ κι ο Ντάνι πλησιάσαμε κοντινά του άτομα.
Μιλήσαμε με συγγενείς του.
Μάθαμε ότι ο Τσαρλς Κάλεν ήταν πολύ έξυπνο άτομο.
Τρυφερός πατέρας, αγαπούσε τα παιδιά του.
Αν και δεν ήξεραν τη φύση της έρευνάς μας,
δεν φάνηκαν να εκπλήσσονται που τους ρωτούσαμε για εκείνον.
Δεν μου άρεσε ποτέ αυτός που ήμουν.
Τον θάνατο της μητέρας μου
δεν τον αντιμετώπισα πολύ καλά.
Η μητέρα ήταν ο μοναδικός άνθρωπος τότε
που έβαζε κάτι σαν προστατευτικό μαξιλαράκι
ανάμεσα σε ό,τι γινόταν στο σπίτι…
κι εμένα.
Με τον χαμό της,
εγώ
ένιωσα πολύ
απροστάτευτος.
ΝΟΣΗΛΕΥΤΙΚΗ ΣΧΟΛΗ ΤΣΑΡΛΣ ΚΑΛΕΝ
Τον Ιούνιο του 1987, τελείωσα τη νοσηλευτική.
Ήταν το μόνο που νόμιζα πως μπορώ να κάνω.
Ένιωθα ότι βοηθούσα τον κόσμο.
Θυμάμαι ότι ήμουν στο γραφείο νοσηλευτών
και έλεγξα τον σφυγμό μου και σκέφτηκα "Γαμώτο!"
Περίπου 180.
Με είδε ο Τσάρλι.
Είπε "Είσαι καλά;"
Άρχισα να καταρρέω.
Με πήγε σ' ένα δωμάτιο, με κάθισε σε μια καρέκλα
και ρώτησε "Τι συμβαίνει;"
Του εξήγησα
τι μου συνέβαινε.
Με διέγνωσαν με καρδιομυοπάθεια
ενώ δούλευα στο Σόμερσετ.
Ένιωθα πραγματικά λες κι η καρδιά μου θα έβγαινε από το στήθος μου.
Τα φάρμακα δεν βοηθούσαν.
Η νόσος μπορεί ν' αποβεί μοιραία.
Η πρόγνωσή μου δεν ήταν καλή.
Δεν ήξερα πόσος χρόνος μού απέμενε με τις κόρες μου.
Δεν ήθελα να μάθει κανείς ότι ήμουν τόσο σοβαρά άρρωστη.
Ανησυχούσα για το πώς θα πλήρωνα τους λογαριασμούς μου,
ότι δεν θα έχω ασφάλεια.
Ο μόνος τρόπος για να έχουμε ασφάλεια
ήταν μέσω της δουλειάς.
Εμπιστεύτηκα αυτό το μυστικό στον Τσάρλι,
παρόλο που, αν μαθευόταν, θα τα έχανα όλα.
Είπε "Να σε πάμε στα Επείγοντα". Είπα "Δεν γίνεται.
Έχω τρεις ασθενείς απόψε. Δεν υπάρχει περίπτωση".
Είπε "Μείνε εδώ".
Και όταν επέστρεψε,
άνοιξε το χέρι και κρατούσε Cardizem.
Το πήρα.
Δεν αναρωτήθηκα ποτέ πού βρήκε τα χάπια.
Εκείνο το βράδυ, φρόντισε τους ασθενείς μου
κι έγραψε τις αναφορές μου.
Δεν το είπε σε κανέναν.
Δεν ήταν η μόνη φορά που με φρόντισε.
ΕΡΕΥΝΑ ΗΜΕΡΑ 9
Μιλώντας με τον Ίγκαν,
μάθαμε ότι ο Κάλεν είχε εργαστεί και σ' άλλα νοσοκομεία.
Με τον Τιμ αρχίσαμε να καταγράφουμε την καριέρα του Τσαρλς Κάλεν.
Βρήκα το βιογραφικό του Κάλεν
για να βρω σε ποιες μονάδες είχε εργαστεί.
Εννέα νοσοκομεία κι ένα γηροκομείο.
Μιλήσαμε με άτομα που είχαν κάποια σχέση με τον Κάλεν.
Μάθαμε ότι είχε κακοποιήσει τα κατοικίδια των δικών του,
τους σκύλους του
και σε μία περίπτωση, ίσως δηλητηρίασε ένα ζώο.
Κατοικίδιο της οικογένειάς του.
Ανέφεραν κι ένα περιστατικό στο Νοσοκομείο Γουόρεν.
Αν κι οι λεπτομέρειες ήταν ελάχιστες,
μέσω αυτής της πληροφορίας
πήγαμε στην Εισαγγελία του Γουόρεν Κάουντι
και μάθαμε για την υπόθεση.
ΕΓΚΛΗΜΑ: ΥΠΟΠΤΟΣ ΘΑΝΑΤΟΣ
Ονομάζομαι Σάρον Τζόουνς
και είμαι η ανιψιά της Χέλεν Ντιν και ξαδέρφη του Λάρι Ντιν.
Την είχα σαν μητέρα μου.
Με τον Λάρι ήμασταν σαν αδέρφια.
Αυτό το δωμάτιο είναι η βιβλιοθήκη του Λάρι.
Έχει τα βιβλία του, τις πίπες του.
Ο Λάρι ήταν πάρα πολύ δεμένος με τη μητέρα του.
Δεν παντρεύτηκε ποτέ.
Η μητέρα του ήταν τα πάντα, όλος ο κόσμος του.
Η Χέλεν πήγε στο Νοσοκομείο Γουόρεν για μια επέμβαση
και, πριν της δώσουν εξιτήριο,
ήταν μια χαρά.
Θα την έστελναν για αποκατάσταση στο Κέντρο Κόβεντρι
για να πάει σπίτι.
Ο Λάρι είχε πάει να δει τη μητέρα του
και στο δωμάτιο μπήκε ένας τύπος, ένας νοσοκόμος,
και του ζήτησε να φύγει.
Ο νοσοκόμος τράβηξε την κουρτίνα.
Ο Λάρι ήταν στο γραφείο νοσηλευτών
και την άκουσε να φωνάζει "Άουτς!"
Πήγε στο δωμάτιο,
ο νοσοκόμος βγήκε τρέχοντας
και ο Λάρι ρώτησε τη μητέρα του "Τι συνέβη;"
Είπε "Με τρύπησε με μια βελόνα".
Ο Λάρι είχε πάντα μαζί του έναν ελβετικό σουγιά.
Έβγαλε το μαχαίρι με το μεγεθυντικό φακό και κοίταξε.
Δεν υπήρχε αμφιβολία. Είχε σημάδι από βελόνα στον δεξί μηρό.
Αργότερα το απόγευμα, την πήραν με ασθενοφόρο,
τη μετέφεραν
κι ο Λάρι πετάχτηκε στο σπίτι για να πάρει τις παντόφλες της.
Μόλις μπήκε στο σπίτι, χτύπησε το τηλέφωνο.
Ήταν απ' το Κέντρο Κόβεντρι
και του είπαν ότι η μητέρα του είχε πεθάνει,
μέσα σε πέντε λεπτά απ' όταν έφτασε εκεί.
Ο ξάδερφός μου εκείνο το βράδυ πήγε στον εισαγγελέα
για να καταγγείλει τον φόνο της μητέρας του.
Ο Λάρι ήξερε βαθιά μέσα του
ότι αυτός ο άντρας που ήταν στο δωμάτιό της,
τον οποίον εκείνη αναγνώρισε πριν πεθάνει
ως τον άντρα που της έκανε μια θανατηφόρα ένεση…
Έκαναν τοξικολογικές εξετάσεις.
Έλεγξαν για κάθε φάρμακο που μπορείτε να φανταστείτε,
εκτός από ένα.
Το Digoxin.
ΦΛΟΡΙΑΝ ΤΖ. ΓΚΟΛ, 68
ΥΠΟΠΤΟΣ ΘΑΝΑΤΟΣ ΣΤΟ ΓΟΥΟΡΕΝ ΧΕΛΕΝ ΝΤΙΝ, 91
ΠΟΛΛΕΣ ΠΕΡΙΠΤΩΣΕΙΣ ΑΣΥΝΗΘΙΣΤΩΝ ΕΡΓΑΣΤΗΡΙΑΚΩΝ ΑΠΟΤΕΛΕΣΜΑΤΩΝ
Η έρευνα στο Γουόρεν είχε ολοκληρωθεί.
Είχαν τις υποψίες τους,
αλλά δεν μπορούσαν να αποδείξουν το έγκλημα.
Ο Κάλεν αφέθηκε ελεύθερος.
Μάθαμε ότι μετά την έρευνα στο Γουόρεν
ο Κάλεν μπήκε οικειοθελώς σε ψυχιατρική κλινική.
Ήθελα πάρα πολύ
να πάψω να είμαι νοσοκόμος
μετά απ' ό,τι έγινε στο Γουόρεν.
Αλλά μου έλεγαν ότι ήμουν ένας άχρηστος πατέρας.
Ότι έπρεπε να συνεχίσω να συντηρώ τα παιδιά.
Ήξερα ότι, αν με έβαζαν σ' αυτές τις καταστάσεις,
θα ένιωθα την ανάγκη να…
Να βάλω τέλος στον πόνο.
Δεν ήξερα
πώς να το πω.
Τι συνέβαινε, τι ένιωθα, τι έκανα.
ΑΠΟΦΑΙΝΟΜΑΣΤΕ ΟΤΙ ΔΕΝ ΥΠΑΡΧΕΙ ΛΟΓΟΣ
ΝΑ ΜΗΝ ΕΠΑΝΕΛΘΕΙ ΩΣ ΝΟΣΟΚΟΜΟΣ ΣΤΟ ΝΟΣΟΚΟΜΕΙΟ ΣΑΣ
ΑΦΟΤΟΥ ΠΑΡΕΙ ΕΞΙΤΗΡΙΟ.
Πολλών η ζωή ξεκίνησε στο νοσοκομείο,
πολλών θα τελειώσει στο νοσοκομείο
και θα τα επισκεπτόμαστε όσο ζούμε.
Είναι καθολικά.
Αλλά το προσωπικό των νοσοκομείων,
ειδικά οι νοσοκόμοι,
αντιμετωπίζονται ως αναλώσιμα μέρη.
Τα γραφεία προσωπικού απλώς καλύπτουν κενά.
Βάρδιες καλύπτονται συνεχώς.
Κόσμος έρχεται και φεύγει.
Το εφήμερο είναι λίγο πολύ αναμενόμενο.
Ο θεσμός της ιδιωτικής περίθαλψης που αποσκοπεί στο κέρδος,
η επιχείρηση υγείας,
ταίριαζε γάντι στον Τσαρλς Κάλεν.
Γίνεσαι αόρατος
και για πολλούς ήταν ένας άνθρωπος χωρίς πρόσωπο.
ΕΡΕΥΝΑ ΗΜΕΡΑ 17
Η σκέψη ότι ένας νοσοκόμος σκοτώνει ασθενείς
ήταν ανατριχιαστική.
Αλλά, αν και το παρελθόν του Κάλεν φαινόταν σκοτεινό,
ο εισαγγελέας δεν θα εξέδιδε ένταλμα σύλληψης
με βάση έμμεσες μαρτυρίες.
Ήταν κίνδυνος για τη δημόσια ασφάλεια.
Μας ανησυχούσε το γεγονός ότι εργαζόταν ακόμα στο Σόμερσετ
όσο συγκεντρώναμε πληροφορίες για να τον συλλάβουμε.
Με την Ντόνα παρατηρήσαμε
ότι τα εργαστηριακά αποτελέσματά μας ήταν εντελώς αλλοιωμένα.
Άκουγα και άλλους νοσοκόμους που τηλεφωνούσαν
και έλεγαν "Ναι, το σάκχαρο είναι πάλι 22 σήμερα".
Νομίζαμε ότι το εργαστήριο είχε το πρόβλημα.
Και, αν δεν ήμασταν σίγουροι για κάτι,
πηγαίναμε και ρωτούσαμε τον Τσάρλι.
Ήξερε τα φάρμακα όπως κανείς άλλος.
Το πάθος του ήταν μάλλον να καταλαβαίνει πώς λειτουργούν τα φάρμακα.
Χρησιμοποιούσα το Digoxin επειδή…
δρούσε…
μέσα σε μερικές ώρες.
Συνεργαζόμουν με νοσοκόμες
που δεν ήξεραν τι συνέβαινε.
Εύχομαι
να με είχαν σταματήσει πριν πολλά χρόνια.
Νόμιζα ότι θα με σταματούσαν.
Έπρεπε να στοιχειοθετήσουμε υπόθεση.
Οι ιατρικές ανθρωποκτονίες είναι δύσκολη περίπτωση.
Αποδεικνύονται πολύ δύσκολα.
Δεν υπήρχαν μάρτυρες, δεν υπήρχαν κάμερες
και οι χώροι των εγκλημάτων είχαν αλλοιωθεί.
ΙΑΤΡΙΚΟ ΚΕΝΤΡΟ ΣΟΜΕΡΣΕΤ ΜΑΙΡΗ ΛΑΝΤ
Συνάντησα τη Μαίρη Λαντ, τη διαχειρίστρια κινδύνου του Σόμερσετ.
Τη ρώτησα αν υπήρχαν κι άλλα έγγραφα.
Μου είπε ότι μας είχε δώσει ό,τι είχε.
Όταν ξαναπήγαμε στο Νοσοκομείο Γουόρεν να δούμε αν είχαν αρχεία
για να ψάξουμε,
τα έγγραφα είχαν καταστραφεί.
Ήταν αδιέξοδο.
ΜΕΘΟΔΟΣ ΚΑΤΑΣΤΡΟΦΗΣ: ΚΑΤΑΣΤΡΟΦΕΑΣ ΕΓΓΡΑΦΩΝ
Ήμασταν σαν ψάρι που σπαρταρούσε.
Το άγχος μου ήταν εμφανές στους αγαπημένους μου
και σε άτομα που συναναστρεφόμουν.
Ήμασταν απελπισμένοι, θέλαμε μια εξέλιξη στην υπόθεση.
Θέλαμε βοήθεια.
Εξωτερική βοήθεια.
ΕΡΕΥΝΑ ΗΜΕΡΑ 20
Ευχαριστούμε που καλέσατε το Κέντρο Δηλητηριάσεων.
Παραμείνετε στη γραμμή. Ένας ειδικός θα σας μιλήσει σύντομα.
Πώς μπορώ να βοηθήσω;
Μου τηλεφώνησε ένας ντετέκτιβ απ' την Εισαγγελία του Σόμερσετ Κάουντι
που στην ουσία ρωτούσε για το Digoxin.
Ρώτησα "Καλείτε για το Ιατρικό Κέντρο Σόμερσετ;"
Απόλυτη βουβαμάρα στο τηλέφωνο.
Ο ντετέκτιβ είπε "Τι εννοείς;"
Είπα "Τους λέμε εδώ και καιρό ότι έχουν έναν δολοφόνο".
Είπε "Θα είμαι στο γραφείο σου σε 15 λεπτά".
Ο Μπρους είπε "Βέβαια το ξέρουμε.
Προσπαθούμε να εμπλέξουμε κάποιον αρμόδιο".
Είπαν "Θα μας μιλήσεις;"
Τότε με πήρε ο Μπρους και με ρώτησε "Θα τους μιλήσεις;"
Είπα "Εννοείται".
Πήγαμε στο γραφείο του δρα Μάρκους
και με το "Καλημέρα σας" μας είπε σχεδόν
"Πού ήσασταν; Έπρεπε να έρθετε πριν μήνες".
Είχε ηχογραφήσεις τηλεφωνημάτων με το νοσοκομείο.
-Με ποιον ομιλώ; -Καλημέρα.
Γεια, είσαι ο Μπρους;
-Ναι, πώς είστε; -Είμαι η Μαίρη Λαντ.
Ο δρ Μάρκους έρχεται σ' ένα λεπτό.
Καθώς ακούγαμε τις ηχογραφήσεις,
καταλάβαμε ότι το νοσοκομείο δεν μας τα έλεγε όλα.
Ήρθε.
Εντάξει, δρ Μάρκους,
θα μου πείτε συνοπτικά τι έχετε συζητήσει με τη Νάνσι;
Ο δρ Μάρκους είχε μιλήσει με το νοσοκομείο πριν μήνες.
Αν υπάρχει κάποιος που κάνει εσκεμμένα κάτι τέτοιο,
αν δεν το καταγγείλετε στην αστυνομία
και πεθάνει κι άλλος…
Εγώ δεν θα έχανα χρόνο.
-Εντάξει. -Καλώς.
Εκτιμούμε τη συμβουλή σας.
Πέρασαν άλλοι τρεις μήνες μέχρι να μας ειδοποιήσει το νοσοκομείο.
Ακόμα και τότε,
οι πληροφορίες που μας παρείχαν στην αρχή της έρευνας
ήταν ελάχιστες.
Το είπα τότε και θα το πω και τώρα.
Το νοσοκομείο τα κουκούλωνε.
Φοβούνταν μήπως τους μηνύσουν.
Αν μαθευόταν ότι, αν πας εκεί, μπορεί να πεθάνεις,
δεν θα πάει κανείς.
Οι γιατροί δεν θα έστελναν ασθενείς.
Αν δεν πήγαιναν ασθενείς,
αν δεν πήγαινε η κοινότητα,
το νοσοκομείο θα έχανε λεφτά.
Αν έχανε λεφτά, οι υπεύθυνοι θα απέλυαν κόσμο.
Σκέφτηκαν "Ξέρεις κάτι;
Ας το χώσουμε κάτω απ' το χαλί".
ΝΟΣΟΚΟΜΕΙΟ ΣΕΪΚΡΕΝΤ ΧΑΡΤ ΠΕΝΣΥΛΒΑΝΙΑ
ΝΟΣΟΚΟΜΕΙΟ ΣΕΝΤ ΛΟΥΚ ΠΕΝΣΥΛΒΑΝΙΑ
Αναρωτιόμασταν πόσα άλλα νοσοκομεία όπου είχε εργαστεί ο Κάλεν
έκαναν το ίδιο:
συγκάλυπταν και δεν το κατήγγειλαν.
ΙΑΤΡΙΚΟ ΚΕΝΤΡΟ ΧΑΝΤΕΡΝΤΟΝ ΝΙΟΥ ΤΖΕΡΣΙ
ΝΟΣΟΚΟΜΕΙΟ ΓΟΥΟΡΕΝ ΝΙΟΥ ΤΖΕΡΣΙ
Έπρεπε να μάθουμε το συντομότερο τι είχε συμβεί στα άλλα νοσοκομεία.
Ο Ντάνι βρέθηκε με την Αστυνομία της Πενσυλβάνια
για να μάθει περισσότερα για την έρευνά τους.
Χάρη σ' εκείνο το μικρό χαρτάκι
με το όνομα και τον αριθμό του ντετέκτιβ της Πενσυλβάνια.
Όταν μίλησα πρώτη φορά με τον Ίγκαν,
μου είχε πει ότι πίστευε ότι ο Τσαρλς Κάλεν έκλεβε φάρμακα.
Αλλά δεν μου είπε λεπτομέρειες.
Αφότου συναντηθήκαμε,
άρχισε να μας λέει ό,τι είχε συμβεί.
ΒΗΘΛΕΕΜ ΠΕΝΣΥΛΒΑΝΙΑ
Ο αστυνομικός Ίγκαν ερευνούσε το ποσοστό θνησιμότητας
στο Νοσοκομείο Σεντ Λουκ.
Μου έδειξε μερικές αναφορές.
Μου είπε ότι μια νοσοκόμα τού είχε πει
ότι ο Τσαρλς Κάλεν σκότωνε ασθενείς
κι εκείνη είχε το θάρρος να πει τι συνέβαινε.
ΑΠΡΙΛΙΟΣ 2000-ΙΟΥΛΙΟΣ 2002 ΝΟΣΟΚΟΜΕΙΟ ΣΕΝΤ ΛΟΥΚ
Όλα αυτά ξεκίνησαν το 2002.
Συνεργαζόμουν με τον Τσαρλς Κάλεν
στη μικρή ΜΕΘ του Σεντ Λουκ στη Βηθλεέμ της Πενσυλβάνια.
Ήμασταν μια ωραία, δεμένη ομάδα και συνεργαζόμασταν πολύ καλά.
Ήταν ιδιόρρυθμος.
Είχε τις παραξενιές του.
Αλλά, ξέρετε, οι νοσοκόμοι των ΜΕΘ είναι περίεργοι.
Ήμουν εκεί το βράδυ που τον έβγαλαν έξω
και του επέτρεψαν να παραιτηθεί
γύρω στις δύο τα ξημερώματα.
Όλα έγιναν στα μουλωχτά.
Μια μέρα αργότερα, πήρα έναν συνάδελφο
και ρώτησα "Ξέρεις τι γίνεται εδώ;"
Μου είπε ότι πάνω από 50 φιαλίδια με φάρμακα
είχαν πεταχτεί στο κουτί με τις ενέσεις.
Πολλά δεν ήταν ανοιγμένα, αλλά μερικά ήταν.
Έτσι, άρχισα να σκέφτομαι το όλο θέμα.
Πριν τον βγάλουν έξω,
δύο φορές μέσα σε μία εβδομάδα σχεδόν,
είχα ασθενείς που είχαν σταθεροποιηθεί, αλλά έπαθαν ανακοπή.
Δεν μου φαινόταν λογικό.
Έκανα μια λίστα με τα άτομα που είχαν αποβιώσει εκείνο το διάστημα
και μετά συγκέντρωσα τις ημερομηνίες,
τις ώρες, τα ονόματα και τα σχετικά.
Τα κατέγραψα.
Είχαν σημειωθεί 67 θάνατοι.
Μου φάνηκε στατιστικά λογικό
να είχε ο Τσάρλι βάρδια για το ένα τέταρτο των θανάτων,
για τους 17 περίπου, δηλαδή.
Αλλά ήταν 40.
ΚΑΛΕΝ - ΠΕΡΙΠΟΥ 40 ΘΑΝΑΤΟΙ
Πάνω από το διπλάσιο που θα ήταν λογικό ακόμα και στατιστικά.
Πιστεύω ότι είχε βάλει στο στόχαστρο δύο δικούς μου ασθενείς συγκεκριμένα.
Τους είχα ιδιαίτερη αδυναμία.
Ο ένας λεγόταν Σαμ.
Ο Σαμ ήταν πολύ μεγαλόσωμος.
Με χέρια σαν γάντια του μπέιζμπολ.
Ήταν πελώριος.
Όταν ήρθε στη μονάδα, δεν ανταποκρινόταν καθόλου.
Δεν άνοιγε τα μάτια, δεν μιλούσε, δεν αντιδρούσε καθόλου.
Και μέσα σε λίγες μέρες απ' όταν ανέλαβα τη φροντίδα του Σαμ,
ακούσαμε ξαφνικά ένα…
Σκέφτηκα "Τι στην ευχή;"
Αργήσαμε λίγο να καταλάβουμε ότι μιλούσε.
Ήταν μια χαμηλή, βροντερή φωνή
από αυτόν τον πελώριο άντρα,
και μας πήρε ώρες να καταλάβουμε ότι έλεγε πολύ αργά
"Σε αγαπώ".
Όποτε είχα βάρδια, ανταποκρινόταν έτσι.
Και ύστερα από λίγες μέρες,
τραγουδούσε το "You Are My Sunshine" όταν ήμουν στο δωμάτιο.
Ένας αξιολάτρευτος άνθρωπος.
Και…
Πέθανε σε βάρδια του Τσάρλι.
Μίλησα με τον προϊστάμενό μου, με τον διευθυντή,
και είπα "Τώρα είμαι σίγουρη ότι σκότωνε κόσμο".
Κι όλοι είπαν "Όχι.
Σίγουρα δεν σκότωνε".
Είπαν "Το ερευνήσαμε ήδη και το αποκλείσαμε".
Πήγα σπίτι κλαίγοντας τότε.
Κάλεσα έναν καλό φίλο, που ήταν αρχηγός της αστυνομίας.
Τον πήρα καθ' οδόν και του είπα
"Τζον, δεν ξέρω τι να κάνω με όλο αυτό.
Δεν ξέρω.
Κανείς δεν μ' ακούει.
Κανείς δεν κάνει τίποτα για να τον σταματήσει.
Αλλά είμαι απολύτως σίγουρη ότι σκοτώνει ασθενείς,
όχι έναν και δύο, πολλούς ασθενείς,
αλλά δεν μ' ακούει κανείς".
Μετά από πολλές μέρες προσπαθειών με το νοσοκομείο,
απευθυνθήκαμε στην πολιτειακή αστυνομία.
Αλλά η έρευνα προχωρούσε αργά.
Αλλά τότε, είχα βάρδια ένα βράδυ
και ο ΔΣ του Σεντ Λουκ κάλεσε όλους τους νοσοκόμους στο σαλόνι
και ανακοίνωσε ότι η έρευνα είχε ολοκληρωθεί
κι ότι η πολιτειακή αστυνομία αποφάνθηκε ότι ο Τσάρλι δεν είχε κάνει τίποτα.
Μετά απ' αυτό, άρχισα ν' ακούω διάφορες φήμες από τους συναδέλφους.
Του τύπου "Όποιος νοσοκόμος το κατήγγειλε,
δημιούργησε μεγάλο χαμό
και παραλίγο να στοιχίσει στο Σεντ Λουκ την κατασκευή των νέων εγκαταστάσεων".
Για το δάνειο για τις νέες εγκαταστάσεις,
έπρεπε ν' αναφέρουν τυχόν αγωγές.
Αυτό τους ενδιέφερε.
Δεν ήθελαν να τιμωρηθούν και να χάσουν λεφτά.
Ήταν πιο εύκολο να δώσουν μια συστατική στον Τσάρλι
για την επόμενη δουλειά,
αντί να υποστούν τις συνέπειες του ζητήματος.
Το Σεντ Λουκ είναι στα 100 καλύτερα νοσοκομεία των ΗΠΑ.
Ένα τεράστιο οικοσύστημα περίθαλψης, και συνέχιζε να επεκτείνεται.
Ήταν χρηματοπιστωτικά αξιόπιστοι για την κατασκευή νέων εγκαταστάσεων.
Ήθελαν ο Τσάρλι να φύγει με άκρα μυστικότητα,
είτε ήταν θέμα πρόθεσης είτε σύμπτωσης,
με τρόπο που θα ελαχιστοποιούσε τον κίνδυνο πιθανής αγωγής.
Για την προστασία του νοσοκομείου εις βάρος των ασθενών.
Γκολ.
Το μοτίβο που βλέπαμε με τις υποθέσεις όπου εμπλεκόταν ο Κάλεν,
αυτή στην Πενσυλβάνια,
αυτή στο Γουόρεν, με το περιστατικό της Χέλεν Ντιν…
Οι έρευνες σταματούσαν λόγω έλλειψης αποδείξεων.
Οι υπεύθυνοι των νοσοκομείων υποψιάζονταν ότι ο Κάλεν ήταν επικίνδυνος.
Στρίκλαντ.
Χάργκροουβ.
Στρένκο.
Αυτά τα περιστατικά ακολουθούσαν τον Κάλεν
σε κάθε μέρος όπου εργαζόταν.
Δεν θέλαμε η υπόθεσή μας
να έχει την κατάληξη των υπόλοιπων.
Ήθελα να εστιάσω και να εξετάσω
τις συναλλαγές με το Pyxis.
Το Pyxis είναι ένα μηχάνημα αυτοματοποιημένης διανομής φαρμάκων.
Ήθελα να δω τι φάρμακα αφαιρούσε ο Τσαρλς Κάλεν.
Όταν πρωτοβρέθηκα με τη Μαίρη Λαντ στις αρχές Οκτώβρη,
μου είπε ότι το Pyxis διατηρούσε στοιχεία μόνο του τελευταίου μήνα.
Αυτό μας φάνηκε πολύ παράξενο.
Επικοινώνησα με τον κατασκευαστή στην Καλιφόρνια.
Ο εκπρόσωπος σοκαρίστηκε.
Είπε ότι όλα τα δεδομένα μπορούσαν ν' ανακτηθούν από το σύστημα.
Μας κορόιδευαν οι διαχειριστές του νοσοκομείου.
Έκαναν κάτι ξεκάθαρα εγκληματικό.
Πήγα αμέσως στο γραφείο της Μαίρης Λαντ.
Της εξήγησα ότι, αν δεν μας έδινε τις πληροφορίες,
θα κατάσχαμε τα μηχανήματα Pyxis
και το FBI θα έκανε εγκληματολογική ανάλυση.
Αμέσως μετά τη συζήτησή μας, άρχισε να παίρνει τηλέφωνα…
και όλως περιέργως μπόρεσε να μου βρει τις πληροφορίες.
Ήταν καίριες αποδείξεις.
Μπορέσαμε να αποδείξουμε ότι ο Κάλεν είχε κάποια φάρμακα
το διάστημα που σημειώνονταν περιστατικά με ασθενείς στη μονάδα.
Αλλά είχαμε πολύ δρόμο ακόμα μέχρι να ασκήσουμε δίωξη στον Κάλεν,
οπότε έπρεπε να τον απομακρύνουμε από τους ασθενείς.
Με τις πληροφορίες που είχαμε συγκεντρώσει για το παρελθόν του,
βρήκαμε μια ασυμφωνία σε μία αίτηση εργασίας του.
Το χρησιμοποιήσαμε ως πρόσχημα για το Ιατρικό Κέντρο Σόμερσετ
ώστε να απολυθεί.
Τον συνόδεψε η ασφάλεια ως την έξοδο.
Είχα συγκλονιστεί. Σοκαρίστηκα.
"Μα γιατί…
Γιατί τον απολύετε;"
Αφού ήταν τόσο καλός νοσοκόμος.
Μ' έπιασε το προστατευτικό μου.
Αποθηκευμένο μήνυμα. Δευτέρα, 6:57 μ.μ.
Γεια, Έιμι. Εδώ Τσάρλι. Με πήρες τηλέφωνο.
Έχω πολλά να σου πω.
Έγινε πολύ μεγάλη φασαρία.
Πάρε με τηλέφωνο.
Όταν του τηλεφώνησα, είπα "Καλέ μου, τι έγινε;"
Ήμουν πολύ θυμωμένη.
Είπε ότι τον απέλυσαν
επειδή δεν ήταν απολύτως ειλικρινής στην αίτησή του.
ΑΙΤΗΣΗ ΕΡΓΑΣΙΑΣ ΚΑΛΕΝ, ΤΣΑΡΛΣ
Μιλήσαμε για αρκετή ώρα. Ανησυχούσα πολύ για εκείνον.
Ακουγόταν πολύ στενοχωρημένος.
Του είπα ότι θα του δώσω συστατική
κι ότι θα ήμασταν εντάξει.
ΕΡΕΥΝΑ ΗΜΕΡΑ 27
Με τον Κάλεν εκτός νοσοκομείου,
θέλαμε να ρωτήσουμε τους συναδέλφους του
αν κάποιος τον είχε δει να κάνει κάτι ύποπτο.
Είχαν έρθει ντετέκτιβ στη δουλειά
και έκαναν πάρα πολλές ερωτήσεις.
Αρχίσαμε να σκεφτόμαστε διάφορα. Όλοι μας.
Αφού απέλυσαν τον Τσάρλι,
μπορούσαν να μας απολύσουν όλους.
Θέλαμε να προχωρήσουμε όσο το δυνατόν πιο γρήγορα,
αλλά το νοσοκομείο είχε υποβάλει ένα αίτημα
που έφτασε στους ανωτέρους μου,
για να παρευρεθεί ένας εκπρόσωπος της διοίκησης του νοσοκομείου.
Όπως αποδείχθηκε, η Μαίρη Λαντ ήταν η εκπρόσωπος που παρευρέθηκε
και οι νοσοκόμοι φοβούνταν
να μιλήσουν με ειλικρίνεια μπροστά στο αφεντικό τους.
Δεν έβγαλε πουθενά.
Είχαμε μιλήσει με όλο το προσωπικό σχεδόν
και το μόνο όνομα που αναφερόταν συνεχώς ήταν η Έιμι Λόκρεν.
Της μιλήσαμε στο τέλος.
Αποφάσισα ότι ήθελα να μιλήσω εγώ στην Έιμι.
Όταν πήγα στο μικρό πίσω δωμάτιο,
η Μαίρη Λαντ, που ήταν η διαχειρίστρια κινδύνου,
μπήκε μαζί μου.
Με είχε κοουτσάρει και είπε "Όλα θα πάνε καλά".
Του είπα κατευθείαν ότι όλα αυτά ήταν μαλακίες.
Είπα πολλές φορές "μαλακίες".
Και μετά, για κάποιον λόγο,
η Μαίρη Λαντ έπρεπε να φύγει.
Μου έβγαζε κάτι καλό η Έιμι.
Υπερασπιζόταν τον φίλο της.
Σκέφτηκα ότι άξιζε το ρίσκο να της αποκαλύψω
κάποιες πληροφορίες μου.
Έσπρωξε ένα χαρτί προς το μέρος μου.
Οι συναλλαγές του Τσάρλι στο Pyxis.
Κούνησε το κεφάλι. Έγινε άλλος άνθρωπος.
Έριξε την άμυνά της. Είπε "Δεν το πιστεύω".
Άρχισε να σκέφτεται
ότι ίσως ήταν αλήθεια όσα της έλεγα.
Ήταν τόσο προφανές
ότι υπήρχε κάτι δόλιο σ' αυτά τα χαρτιά.
Το μυαλό μου άδειασε.
Και άρχισα να θυμάμαι.
Θυμήθηκα που ήμουν στο γραφείο των νοσηλευτών.
Είδα μια ασθενή να παθαίνει κοιλιακή ταχυκαρδία.
Φώναξα "Κωδικός Μπλε".
Έφτασα στο δωμάτιο
κι ο Τσάρλι ήταν ήδη με την ασθενή.
Ο Τσάρλι έκανε ένεση στην ασθενή.
Ρώτησα τον Τσάρλι "Τι φάρμακο της δίνεις;"
Είπε "Λιδοκαΐνη".
Μου φάνηκε παράξενο.
Για μια στιγμή, για μια πολύ μικρή στιγμή,
σκέφτηκα "Γιατί της δίνει λιδοκαΐνη;"
Καθώς συνεχίζεται το επείγον,
ενώ κάναμε ΚΑΡ.Π.Α. και συνεχίζαμε με λιδοκαΐνη,
ήρθε ο θεράπων ιατρός.
Του έδωσα, ως επικεφαλής των περιστατικών,
"Αυτή είναι η πρόοδος του περιστατικού".
Είπε "Ποιος έδωσε λιδοκαΐνη σ' αυτήν την ασθενή;"
Είπα "Εγώ. Εγώ της έδωσα λιδοκαΐνη.
Εγώ είμαι η επικεφαλής. Εγώ έδωσα εντολή για λιδοκαΐνη".
Είπε "Έχει αλλεργία στη λιδοκαΐνη".
Στην ουσία, τον έπιασα να σκοτώνει κάποιον
και δεν…
Δεν το είδα.
Και δεν το σκέφτηκα.
Μετά απ' αυτήν την αποκάλυψη,
κοίταξα τον Ντάνι και περίμενα την αντίδρασή του.
Κι ο Ντάνι
ψιθύρισε "Θα με βοηθήσεις;"
Δεν θυμάμαι πώς πήγα σπίτι.
Θυμάμαι μόνο
ότι πήρα την Ντόνα όταν έφτασα σπίτι.
Ήταν σαν παλιρροϊκό κύμα. Ήταν σαν…
Για τους ασθενείς, τις οικογένειες…
Το γεγονός ότι τον εμπιστεύτηκα.
Τον εμπιστεύτηκα πραγματικά.
ΕΡΕΥΝΑ ΗΜΕΡΑ 48
Μια δυο μέρες αφού μιλήσαμε με την Έιμι Λόκρεν,
αποφασίσαμε να πάμε σπίτι της.
Αν την πείθαμε να συνεργαστεί μαζί μας,
θα είχαμε κάποιον εκ των έσω.
Όταν ήρθαν σπίτι μου,
ο Τιμ κι ο Ντάνι κοιτούσαν όλα τα έγγραφα που είχαν
λες κι ήταν άλλη γλώσσα.
Δεν τη μιλούσαν αυτήν τη γλώσσα.
Με ρώτησαν τι έβλεπα στις συναλλαγές του Pyxis.
Εγώ είδα
πολλές ακυρώσεις.
Οι ακυρώσεις περιλάμβαναν και θανατηφόρα φάρμακα.
Πήγαινε στο όνομα του ασθενούς,
πατούσε "Digoxin",
το συρτάρι άνοιγε
και έπαιρνε τα φάρμακα.
Μετά ακύρωνε τη συναλλαγή.
ΑΚΥΡΩΣΗ
Καθώς τα συζητάμε όλα αυτά,
χτυπάει το τηλέφωνό μου.
Είναι η διαχειρίστρια κινδύνου, η Μαίρη Λαντ.
Ένιωσα σοκ και μια καχυποψία.
Γιατί μ' έπαιρνε σπίτι;
Μετά άρχισε να με ρωτάει επίμονα
αν είχα μιλήσει στους ντετέκτιβ μετά τη συνάντηση.
Έπειτα, με "συμβούλεψε"
ότι καλό θα ήταν να μην τους μιλήσω
χωρίς την παρουσία εκπροσώπου του νοσοκομείου.
Ήθελε να με φοβίσει για να μη μιλήσω στους ντετέκτιβ.
Ενώ της μιλάω στο τηλέφωνο,
ο Ντάνι κι ο Τιμ προσπαθούν να κρυφακούσουν την κουβέντα.
Ρίσκαρα πολλά.
Την καριέρα, την οικογένειά μου.
Είχα καρδιομυοπάθεια.
Φοβόμουν ότι θα γίνω ανάπηρη,
ότι δεν θα μπορούσα να έχω ασφάλεια.
Έπρεπε να μιλήσω με την κόρη μου.
Έπρεπε ν' αποφασίσουμε από κοινού.
Όταν σχόλασε κι ήρθε σπίτι,
καθίσαμε
και της είπα ότι η μαμά δουλεύει με κάποιον
που είναι πολύ πιθανό να βλάπτει ανθρώπους,
να τους σκοτώνει,
κι ότι έχω την ευκαιρία
να τον εμποδίσω ίσως απ' το να βλάψει άλλους.
Είπε "Αν έχουμε την ευκαιρία να σταματήσουμε έναν δολοφόνο,
φυσικά και πρέπει να τον σταματήσουμε".
Ένα 11χρονο παιδί είχε πιο ανεπτυγμένο αίσθημα ηθικής
από κάποια που είναι υπεύθυνη για τη διαχείριση κινδύνων.
ΕΡΕΥΝΑ ΗΜΕΡΑ 50
Η Έιμι μας επέτρεψε να ηχογραφήσουμε τις συζητήσεις της με τον Κάλεν.
Ένας σημαντικότατος ρόλος που είχα στην έρευνα
ήταν να διατηρήσω τη σχέση μου με τον Τσάρλι.
Ένας δολοφόνος κυκλοφορούσε ελεύθερος.
Έπρεπε να βεβαιωθούμε ότι, πρώτον, δεν θα το έσκαγε
και δεν θα πήγαινε κάπου όπου δεν θα εντοπιζόταν
και, δεύτερον, ότι δεν θα έβρισκε άλλη θέση νοσοκόμου
όπου θα έκανε ό,τι και στο παρελθόν.
Ξέραμε ότι έψαχνε δουλειά.
Ξέραμε ότι, συναισθηματικά, έπεφτε σε κατάθλιψη.
Ήταν δύσκολο όταν τον άκουγα.
Ένιωθα
σαν να τον πρόδιδα.
Αλλά ήξερα βαθιά μέσα μου
ότι θα συνέχιζε να σκοτώνει
κι ότι θα βελτιωνόταν σ' αυτό.
Το μυαλό μου δούλευε πυρετωδώς.
Υπήρχε ο φόβος
μήπως με πιάσουν.
Δεν μπορούσα να σταματήσω.
Είχα κάνει αίτηση
για μια θέση πλήρους απασχόλησης
σ' ένα άλλο ίδρυμα.
Ήξερα ότι θα ξανασυμβεί.
ΕΡΕΥΝΑ ΗΜΕΡΑ 52
Η Έιμι ήρθε και μας συμβούλεψε για το ποιες ενέργειες να προσέχουμε.
Πήγαινα όλο και πιο συχνά κι ένιωθα μέλος της ομάδας.
Κατάλαβα ότι, αν και ο ρόλος μου ίσως ήταν περιορισμένος,
ήξερα μια γλώσσα που κανείς τους δεν μιλούσε.
Τους ρώτησα, επίσης,
"Πού είναι οι καρτέλες απ' το Cerner;"
Κοιταχτήκαμε με τον Ντάνι
και είπαμε "Ποιος είναι ο Cerner;"
Είπε "Όχι ποιος, αλλά τι".
Είπα "Εκεί φυλάσσονται όλα τα αρχεία των ασθενών".
Χωρίς τα έγγραφα απ' το Cerner,
θα ήταν πολύ δύσκολο ν' αποδείξουμε ότι εκείνος χορήγησε την ένεση.
Όταν επέστρεψα στη δουλειά,
άρχισα να εκτυπώνω τα αρχεία των ασθενών
για να τα κοιτάξω.
Όπως φαίνεται, όταν δεν την έβλεπε κανείς,
πήγαινε στον υπολογιστή και εκτύπωνε κατεβατά με πληροφορίες ασθενών,
ενώ ήξερε ότι το νοσοκομείο μπορούσε να τη μηνύσει.
Αυτό χρειάστηκε πολύ μεγάλο ψυχικό σθένος.
Υπέβαλα τον εαυτό μου σε πολύ άγχος.
Ήδη ανησυχούσα για την υγεία μου.
Και πάλι, ήξερα
ότι, αν και έπαιζα τη ζωή μου κορόνα γράμματα,
έπρεπε να τους βοηθήσω.
Χρησιμοποιήσαμε όλες αυτές τις διάφορες πληροφορίες
για να τις διασταυρώσουμε.
Ήταν μια σειρά εγγράφων που οδηγούσαν στον Κάλεν.
Αν αποδεικνύαμε έναν θάνατο…
θα τον τσακώναμε.
ΑΙΔΕΣΙΜΟΤΑΤΟΣ ΓΚΟΛ, 68
Χρειαζόμασταν πτώμα.
Και να πάρουμε Digoxin απ' τον ιστό.
Με τον αιδεσιμότατο Γκολ ήταν πιο πιθανό,
παρόλο που είχε πεθάνει πριν αρκετούς μήνες.
Ούτε σ' ένα εκατομμύριο χρόνια
δεν περίμενα ότι κάποιος θα μου έλεγε "Ο αδερφός σου δολοφονήθηκε".
Στην αρχή, θύμωσα.
Επειδή…
Είναι αδύνατον. Δεν μπορεί να συμβαίνει.
Είπε ότι πιθανότατα θα έκαναν εκταφή της σορού.
Ζήτησε τη συγκατάθεσή μου.
ΣΕΒΑΣΜΙΟΤΑΤΟΣ ΦΛΟΡΙΑΝ ΤΖ. ΓΚΟΛ
Αυτό είναι βαρύ για οποιαδήποτε οικογένεια.
Και να κάνεις πάλι τον ενταφιασμό στο κοιμητήριο.
Σου 'ρχεται να πεις
"Αφήστε τον ν' αναπαυθεί".
Εγώ είπα "Δεν είναι πρόβλημα. Θα δώσω τη συγκατάθεσή μου".
Θυμάμαι που μου είπε ότι ο αδερφός της βοηθούσε κόσμο όσο ζούσε
κι ότι ακόμα και στον θάνατο είχε την ευκαιρία να βοηθήσει κόσμο.
Μετά την εκταφή,
η σορός του αιδεσιμότατου μεταφέρθηκε
στο γραφείο του τοπικού ιατροδικαστή
εν αναμονή της νεκροψίας.
Λόγω της ποσότητας Digoxin που βρέθηκε στη σορό του αιδεσιμότατου,
είχαμε λόγο ν' αλλάξουμε την αιτία και τον τρόπο θανάτου
από φυσικά αίτια, που δήλωσε το νοσοκομείο,
σε ανθρωποκτονία.
Αλλά μας έλειπαν μερικά στοιχεία
που οι ένορκοι θέλουν να βλέπουν καμιά φορά.
Κάτι απτό.
Τη σύριγγα ή τον ορό που είχε αλλοιωθεί.
Δεν είναι πάντα εύκολο.
ΕΡΕΥΝΑ ΗΜΕΡΑ 60
Ο Τσάρλι μού τηλεφώνησε
για να μου πει πόσο ενθουσιασμένος ήταν που είχε βρει δουλειά.
Πήρα τον Τιμ για να του το πω.
Αν είχε βρει δουλειά,
η πιθανότητα να σκοτώσει κι άλλους ανθρώπους
ήταν πολύ μεγάλη.
Λιγόστευε ο χρόνος.
Χωρίς ομολογία, θα συνέχιζε τους φόνους.
Θα συνέχιζε να σκοτώνει.
Με ρώτησαν αν μπορώ να τον συναντήσω
φορώντας μικρόφωνο.
Αποθηκευμένο μήνυμα.
Γεια, Έιμι. Εδώ Τσάρλι. Με πήρες τηλέφωνο.
Μπορώ την Παρασκευή. Δεν ξέρω για τι ώρα έλεγες.
Αλλά φυσικά. Θα 'θελα να βρεθούμε.
Είχαμε περάσει μικρόφωνο στην Έιμι
κι είχαμε πάρει θέση στο πάρκινγκ.
Ήμουν τρομοκρατημένη.
Όταν μπήκα στο εστιατόριο,
ο Τσάρλι με αγκάλιασε για πρώτη φορά.
Φοβήθηκα πολύ
ότι θα ψηλαφίσει το μαύρο κουτί
που ήταν δεμένο χαμηλά στη μέση μου.
-Πώς είσαι; -Καλά.
-Ναι; -Ναι.
Είχε πολλή βαβούρα στο εστιατόριο, πολλή δυνατή μουσική.
Είχε πολύ κόσμο.
Είχα ένα πρόβλημα όταν ξεκίνησα.
Ένα περιστατικό με χαμηλό σάκχαρο.
Στο Νοσοκομείο Γουόρεν, μια ασθενής πέθανε 24 ώρες αφότου την ανέλαβα.
Κάποιος είπε… Ο γιος της είπε ότι της έκανα ένεση.
Κι ο πάτερ Γκολ;
Τι συνέβη; Τσάρλι, τι συνέβη;
Δεν μπορώ…
Ξέρω ότι μπορείς.
Σε βλέπω, και δεν είμαι χαζή.
Γιατί, λοιπόν;
Είσαι τόσο καλός.
Γιατί;
Άσε με να σε βοηθήσω.
Μετά, το μικρόφωνο σταμάτησε να λειτουργεί.
Είπα "Ξέρω ότι το έκανες. Το ξέρω.
Όλα θα πάνε καλά.
Σε αγαπώ ακόμα".
Αλλά για πρώτη φορά,
δεν ήταν ο Τσάρλι.
Χλόμιασε.
Η όψη του σκλήρυνε.
Έγειρε το κεφάλι.
Η φωνή του άλλαξε.
Δεν ήμουν με τον φίλο μου τον Τσάρλι πια.
Όχι.
Υπήρχε ένα κενό.
Δεν ήταν κάτι σκοτεινό, δεν ήταν ένα τέρας.
Υπήρχε ένα τίποτα.
Δεν νοιαζόταν ούτε για μένα ούτε για τίποτα.
Είπε μόνο "Θέλω να ηττηθώ πολεμώντας".
Αν αφηνόταν ελεύθερος, θα σκότωνε κι άλλους.
Αυτά τα πράγματα δεν τα ρισκάρεις.
Του μιλήσαμε στα ίσα με τον Ντάνι
και τον ρωτήσαμε αν θα έρθει μαζί μας.
Του είπαμε ότι τον συλλαμβάναμε
για τον θάνατο του αιδ. Γκολ.
Όταν έφεραν τον Κάλεν στο γραφείο,
αρχίσαμε την ανάκριση.
Όταν του μιλούσαμε με τον Τιμ, δεν ανεβάσαμε τους τόνους.
Δεν του φωνάζαμε, δεν ουρλιάζαμε.
Του μιλούσαμε όπως σας μιλάω τώρα.
Έλεγε μόνο "Δεν μπορώ".
Αγκάλιασε τα γόνατα και τα έφερε στο στήθος του,
σαν σε εμβρυική στάση,
ενώ μας απαντούσε.
Φαινόταν σαν να συγκρατούσε αυτά που είχε μέσα του.
Ήταν εκεί, αλλά δεν τα έβγαζε προς τα έξω.
Ήμασταν πρόθυμοι να συνεχίσουμε να προσπαθούμε,
αλλά, ξέρετε, εκείνοι που μας παρατηρούσαν…
είπαν ότι ήταν αρκετά ως εκεί.
Ένιωσα ότι δεν υπήρχε το ενδεχόμενο μιας ομολογίας.
Ο Τιμ μού τηλεφώνησε.
Είχαν σκεφτεί ένα σχέδιο
για να μιλήσω στον Τσάρλι.
Ο Τσάρλι μπήκε μέσα, με χειροπέδες,
με την ιατρική στολή
και με τα αθλητικά του χωρίς κορδόνια.
Και…
εγώ απλώς
τα 'χασα,
βλέποντάς τον έτσι.
Ήταν σαν να βλέπω ένα παιδί.
Δεν ένιωθα θυμό για εκείνον.
Δεν ένιωθα
ότι υπήρχε ένα τέρας.
Ένιωσα και πάλι
ένα κύμα ενοχής,
επειδή πρόδιδα έναν φίλο.
Του έβγαλαν τις χειροπέδες
κι αρχίσαμε να μιλάμε με τον Τσάρλι
όπως παλιά.
Σαν να ήταν απολύτως φυσιολογικό να καθόμαστε εκεί,
στον καναπέ,
εκείνος με τη στολή.
Ήταν πολύ περίεργο πόσο φυσιολογικό έμοιαζε.
Αλλά μετά σκέφτηκα
ποιον πραγματικά έπρεπε να προστατέψω.
Είχε δολοφονήσει μερικούς πολύ ευάλωτους ανθρώπους.
Ήταν διασωληνωμένοι,
ναρκωμένοι,
ανίκανοι να αμυνθούν.
Ήταν καθήκον μου να τους υπερασπιστώ και δεν το έκανα.
Ήξερα ότι θα έκανα το παν
για να του εκμαιεύσω μια ομολογία.
Μετά του είπα
"Η ζωή μου,
όπως την ξέρω,
πρόκειται να τελειώσει
επειδή με θεωρούν συνεργό.
Εσύ μπορείς να γίνεις ο ήρωάς μου σήμερα.
Εσύ μπορείς να το κάνεις αυτό. Εσύ.
Θα σου κάνω μία ερώτηση.
Πώς…
σκότωσες τον πατέρα Γκολ;"
Είπε ότι του έκανε ένεση με Digoxin.
Με αυτό, είχαμε αρκετά.
Τη βγάλαμε έξω
και τον πήγαμε στην αίθουσα ανακρίσεων
και, στην ουσία, του είπαμε "Τώρα μπορείς να μιλήσεις".
Ονομάζομαι αρχιφύλακας Τιμ Μπρον.
Μαζί μου ο ντετέκτιβ Νταν Μπόλντγουιν.
Σήμερα έχουμε Κυριακή 14 Δεκεμβρίου 2003.
Η ώρα είναι περίπου 6:14 μ.μ.
Μπόρεσες να μιλήσεις σε φίλο σου πριν την ηχογράφηση;
Ναι.
Μετά τη συζήτηση με τον φίλο σου
αποφάσισες να μας μιλήσεις για συγκεκριμένα περιστατικά;
Ναι.
Ας μιλήσουμε για το θέμα σχετικά με τον Φλόριαν Γκολ.
Είσαι υπεύθυνος για τον θάνατό του;
Ναι.
Γιατί, Τσάρλι;
Του έκανα ένεση μ' ένα φάρμακο που λέγεται Digoxin.
Πώς ένιωσες;
Εγώ…
Ανακουφίστηκα που δεν ήταν
συνδεδεμένος με τα μηχανήματα πια.
Ελπίζαμε για μία ομολογία στην καλύτερη.
Δεν ήμασταν απολύτως προετοιμασμένοι
για όσα μας είπε.
Ένιωσα σαν να με υποχρεώνει κάτι,
σαν να με ωθεί να βάλω τέλος στον πόνο, όπου τον έβλεπα.
Περνούσα μεγάλα διαστήματα χωρίς τίποτα, αλλά μετά,
γυρνούσα στα ίδια χωρίς να το καταλάβω,
ένιωθα ότι μου έπεφτε βαρύ,
ένιωθα
ότι δεν μπορούσα να βλέπω ανθρώπους να υποφέρουν,
να πεθαίνουν, να αντιμετωπίζονται σαν αντικείμενα.
Εγώ
κατέστρεψα αυτών των ανθρώπων…
τον Θεό, το πεπρωμένο
και…
Μάλλον προκάλεσα πολύ πόνο σ' αυτές τις οικογένειες,
αλλά πλήγωσα και ανθρώπους που αγαπώ
πάρα πολύ.
Δεν ήθελα με τίποτα να το κάνω.
Αγαπώ…
πάρα πολύ τα παιδιά μου
και ήθελα πολύ να συμμετέχω στη ζωή τους.
Αλλά
δεν μπορούσα να σταματήσω.
Δεν ήθελα ο κόσμος να με δει έτσι, αυτό που είμαι.
Τι είσαι, Τσαρλς;
Ένας άνθρωπος που ο κόσμος εμπιστεύτηκε,
υπεύθυνος για τον θάνατο πολλών ανθρώπων.
Αλλοίωσα σακουλάκια ορών με ινσουλίνη.
Δεν θυμάμαι συγκεκριμένους ασθενείς.
Είχες συγκεκριμένο λόγο που το έκανες;
Η στην τύχη;
Η πλειοψηφία των ασθενών ήταν σε πολύ κρίσιμη κατάσταση.
Περίμενα σε μια αίθουσα
με τέλεια θέα σε μία από τις οθόνες,
όταν άκουσα ότι χρησιμοποιούσε τα σακουλάκια.
Αναλογίζομαι εκείνες τις στιγμές,
τότε που εγώ πήρα εκείνα τα σακουλάκια.
Εγώ χορήγησα τα θανατηφόρα φάρμακα.
Όλοι οι νοσοκόμοι, όλη η ομάδα,
εμείς του ετοιμάζαμε τα θύματά του.
Και μετά χορηγούσαμε το δηλητήριό του για χάρη του.
Ήθελα να σκοτώνει από έλεος.
Ήθελα να πιστέψω
ότι γλίτωνε κόσμο απ' τα βάσανά του,
αλλά δεν έκανε αυτό.
Πολλοί απ' τους ασθενείς που σκότωσε
είχαν αρχίσει να γίνονται καλά.
Σε ορισμένες περιπτώσεις, οι ασθενείς θα έπαιρναν εξιτήριο
επειδή η κατάστασή τους βελτιωνόταν.
Αυτό δεν μπορείς να το καταλάβεις.
Δεν μπορείς να το εκλογικεύσεις.
Ένα από τα φάρμακα που χρησιμοποιούσε ήταν το Vecuronium.
Το Vecuronium είναι παραλυτικό.
Το άτομο θα ήταν ξύπνιο, θα είχε τις αισθήσεις του,
θα καταλάβαινε τι συμβαίνει,
αλλά δεν θα μπορούσε να μιλήσει, να βλεφαρίσει, να αναπνεύσει, τίποτα.
Θα είχε παραλύσει στην κυριολεξία ενώ ήταν ξύπνιο,
ανίκανο ν' αναπνεύσει, καθώς αργοπέθαινε.
Απλώς φρικιαστικό.
Μπορείς να μας πεις συνολικά,
στα 15 με 16 χρόνια καριέρας σου,
πόσους ασθενείς έχεις βοηθήσει να πεθάνουν;
Πιθανότατα 30 με 40 ασθενείς.
Συνολικά 30 με 40;
Ναι.
Καλησπέρα. Είμαι η Τζάκι Χάιλαντ.
Πρώην νοσοκόμος στο Νιου Τζέρσι
κατηγορείται ότι σκότωσε πολλούς ασθενείς.
Αν αληθεύουν τα λεγόμενά του, άφησε πολλά ίχνη θανάτου.
Εκείνος θεωρεί ότι βοήθησε άτομα που υπέφεραν,
αλλά η αστυνομία τον αποκαλεί μαζικό δολοφόνο.
Η Βανέσα Τάιλερ είναι στο Σόμερβιλ με περισσότερα.
Ο νοσοκόμος σκότωσε πιο πολλά άτομα
από οποιονδήποτε άλλον στα χρονικά του Νιου Τζέρσι,
σε μια καριέρα που μετρά πολλά χρόνια και πολλά νοσοκομεία,
όπως το Ιατρικό Κέντρο Σόμερσετ,
όπου ο νοσοκόμος ισχυρίζεται ότι σκότωσε 12 άτομα μόνο εδώ.
Ο κόσμος είχε σοκαριστεί, και ειδικά το προσωπικό.
Αλλά η κοινότητα, κάποιοι πιο ηλικιωμένοι ασθενείς,
έκανα σχόλια του τύπου
"Δεν θα με σκοτώσεις όπως σκότωνε ασθενείς ο Τσαρλς Κάλεν;"
Την πρώτη φορά που μου το είπε κάποιος, έβαλα τα κλάματα στο μπάνιο.
Δεν εκπροσωπούσε το ποιοι ήμασταν.
Ο Κάλεν ομολόγησε ότι σκότωσε τον 40χρονο καρκινοπαθή
και ιερέα, τον πατέρα Φλόριαν Γκολ.
Ο αριθμός των φόνων ανέρχεται στους 23.
Δεν έδειξε καμία μεταμέλεια.
Δεν θέλω να με εκπροσωπήσει δικηγόρος.
Δεν θα αρνηθώ τις κατηγορίες. Δηλώνω ένοχος.
Ο άντρας μου ήταν άρρωστος στο νοσοκομείο
14 χρόνια πριν πεθάνει.
Ο μεγαλύτερος εγγονός μου
μεγάλωσε με τον άντρα μου,
γνώρισε τον παππού του,
επειδή ο άντρας μου άντεξε αυτήν τη δυσκολία.
Ο άντρας μου επηρέασε πολύ τη ζωή και τις αξίες του.
Αυτό στέρησε ο Τσάρλι απ' τις οικογένειες.
Στέρησε διακοπές με τους αγαπημένους τους,
αποφοιτήσεις, γάμους, γενέθλια, μαθήματα ζωής,
τόσα πράγματα από δεκάδες, ίσως εκατοντάδες άτομα.
Έκλεψε τις οικογένειές τους και τους ίδιους.
Υποθέτω ότι ήθελα την ευκαιρία να τον δω.
Σήμερα πραγματοποιείται η ακρόαση εναντίον Κάλεν.
Ήθελα να μάθει τι άνθρωπος ήταν ο αδερφός μου.
Καλημέρα.
Είμαι η αδερφή του αιδεσιμότατου Φλόριαν Τζ. Γκολ.
Ήταν ένας πολύ ντροπαλός, σεμνός, ήσυχος και στοργικός άνθρωπος.
Εμπιστευόταν πολύ τους ανθρώπους.
Δεν κοίταξε ποτέ κανέναν.
Είπα "Ντρέπομαι που είσαι νοσοκόμος.
Νοσοκόμα είμαι.
Μας μαθαίνουν να σώζουμε ανθρώπους, όχι να τους σκοτώνουμε".
Δεν ζήτησε ποτέ συγγνώμη.
Ο Τσαρλς Κάλεν κατηγορείται για τον φόνο του Πασκουάλε Ναπολιτάνο.
Θέλω να σας μιλήσω για τον μπαμπά μου.
Ήταν έντονη προσωπικότητα.
Με στήριζε σε όλη τη ζωή μου.
Μπορεί να σκότωσες το σώμα της,
αλλά το πνεύμα κι ο χαρακτήρας της είναι εδώ τώρα.
Δεν έχεις τα κότσια να με κοιτάξεις.
Κρίμα.
Η καρδιά μου πονάει για τον γιο μου.
Αιμορραγεί για τον γιο μου!
Περπατώ με μια τρύπα στην καρδιά μου
που δεν θα γεμίσει ποτέ.
Είναι απίστευτο που ένα άτομο επηρέασε τόσες ζωές.
Ένας νοσοκόμος, που υποτίθεται φροντίζει ασθενείς,
σκότωσε τον αδερφό μου
για το δικό του προσωπικό, εγωιστικό, διεστραμμένο όφελος.
Είμαι χαμένη χωρίς τον αδερφό μου.
Όταν ήμασταν μικροί, τα κάναμε όλα μαζί.
Ήταν ο καλύτερος φίλος μου.
ΜΑΪΚΛ Τ. ΣΤΡΕΝΚΟ, 21 ΠΕΘΑΝΕ 15 ΜΑΪΟΥ 2003
ΑΪΡΙΝ ΚΡΑΠΦ, 79 ΠΕΘΑΝΕ 22 ΙΟΥΝΙΟΥ 2001
ΝΤΟΡΟΘΙΑ Κ. ΧΟΟΥΓΚΛΑΝΤ ΠΕΘΑΝΕ 6 ΑΠΡΙΛΙΟΥ 2003
Ο Λάρι πέθανε το 2001.
Η ΤΡΑΓΙΚΗ ΑΝΑΖΗΤΗΣΗ ΤΟΥ ΓΙΟΥ
Ήλπιζε ότι αυτός ο άντρας θα αποκαλυπτόταν επιτέλους.
Τίποτα δεν συνέβη όσο ζούσε, δυστυχώς.
Μακάρι να τον είχε ακούσει κάποιος.
Για αυτά τα εγκλήματα και γι' αυτήν την προδοσία,
καταδικάζεσαι σε διαδοχικές καθείρξεις,
όπως ορίζεται στη συμφωνία παραδοχής ενοχής.
Καταλαβαίνεις;
Σας ευχαριστώ, λοιπόν.
Ο Κάλεν υπέγραψε μια συμφωνία που τον σώζει απ' τη θανατική ποινή
αν συνεργαστεί πλήρως με την έρευνα.
Υπάρχουν κι άλλοι υπεύθυνοι για τις πράξεις
του Τσαρλς Κάλεν, πέρα από τον ίδιο.
Στα περισσότερα νοσοκομεία,
είχαν έντονες υποψίες ότι υπήρχαν
θάνατοι που είχαν κάποια σχέση μαζί μου.
Γιατί δεν το προχώρησαν;
Πιστεύω ότι ανησυχούσαν για τη δημοσιότητα.
Αν η προστασία της ανθρώπινης ζωής δεν ήταν προτεραιότητα,
είναι αδύνατον να φανταστεί κανείς πόσο χαμηλά θα έπεφταν
για να προστατεύσουν τα οικονομικά τους συμφέροντα
και τα συμφέροντα του νοσοκομείου.
Πολλά τα ερωτήματα για το πώς διέφευγε διαπράττοντας φόνους
σε νοσοκομεία για τόσο καιρό.
Ο Ντένις Μίλερ είναι πρόεδρος του Ιατρικού Κέντρου Σόμερσετ.
Αναλαμβάνετε κάποια ευθύνη;
Όχι βέβαια. Έχουμε την ευθύνη της έρευνας που κατέληξε στη σύλληψή του.
Καμαρώνω για τον δρα Κορς και τη Μαίρη Λαντ
που ήταν επικεφαλής της έρευνας.
Πρώτοι τον ταυτοποιήσαμε, με αποτέλεσμα να συλληφθεί.
Θα μπορούσατε να τον ελέγξετε πιο διεξοδικά;
Όχι βέβαια. Το πρόβλημα ήταν οι άλλοι εργαζόμενοι.
Κάναμε εξονυχιστικό έλεγχο ποινικού μητρώου
και της προϋπηρεσίας του,
και όλοι είπαν το εξής:
"Έφυγε με αρίστη διαγωγή".
Το λογικό ερώτημα είναι πώς κάποιος ενεργεί σε νοσοκομείο,
πώς σκοτώνει κόσμο στα νοσοκομεία,
ξανά και ξανά για 16 χρόνια.
Εννέα νοσοκομεία κι ένα γηροκομείο. Γιατί δεν τον έπιασαν;
Η απάντηση είναι ότι τον έπιασαν, ξανά και ξανά.
Κι αυτοί που τον έπιασαν,
ή είχαν λόγο να υποψιάζονται ότι κάτι συνέβαινε,
τον άφησαν ελεύθερο,
με καλές συστατικές, οπότε πάντα έβρισκε δουλειά.
Να το σκάνδαλο.
Ο Τσάρλι Κάλεν θα πεθάνει στη φυλακή,
αλλά όσοι τον άφησαν ελεύθερο,
όσοι ακριβοπληρώνονται για να λογοδοτούν,
δεν λογοδότησαν ποτέ.
Έκαναν πολύ καλά τη δουλειά τους,
που αφορούσε κυρίως τον θεσμό
της ιδιωτικής κερδοσκοπικής περίθαλψης,
μα φέρθηκαν άτιμα.
Δεν τίμησαν αυτό που θεωρητικά πρέπει να κάνει το σύστημα υγείας,
δηλαδή να προστατεύει και να φροντίζει ασθενείς.
Επομένως, απέτυχαν
κι όμως επιβραβεύτηκαν
για το πόσο επιτυχώς προστάτευσαν το ίδρυμα έναντι των ασθενών.
Ο Τσαρλς Κάλεν παραδέχτηκε τον φόνο 29 ασθενών
και την απόπειρα φόνου άλλων έξι.
Τον Μάρτιο του 2006, καταδικάστηκε σε 18 διαδοχικές ισόβιες καθείρξεις.
Ειδικοί πιστεύουν ότι ίσως σκότωσε έως και 400 άτομα,
που τον καθιστά τον κατά συρροή δολοφόνο με τα περισσότερα θύματα.
Μετά την ομολογία του το 2003,
το Σόμερσετ και άλλα νοσοκομεία του Ν. Τζέρσι
στήριξαν τον "Νόμο του Κάλεν".
Υποχρεώνει τους παροχείς υγείας να αναφέρουν κάθε αδυναμία ή ανικανότητα
που επηρεάζει την ασφάλεια των ασθενών.
Υποχρεώνει και αυτά τα αρχεία να παρέχονται σε μελλοντικούς εργοδότες.
Το Σεντ Λουκ ισχυρίζεται ότι ερεύνησε πλήρως τον Τσαρλς Κάλεν.
Ούτε το Σεντ Λουκ ούτε η αστυνομία
δεν βρήκαν αποδείξεις πριν την ομολογία του Κάλεν το 2003.
Το Σεντ Λουκ ισχυρίζεται ότι η επέκταση
δεν επηρέασε ποτέ τις αποφάσεις σχετικά με την έρευνα.
Υποτιτλισμός: Κατερίνα Περδικάκη